Source: https://finlex.fi/fi/laki/ajantasa/kumotut/1995/19951346
Timestamp: 2020-01-29 21:48:48+00:00
Document Index: 21425295

Matched Legal Cases: ['kko\n', 'HD ', 'kko\n', 'kko\n', 'kko ', 'kko\n']

Kumottu säädös Maa- ja metsätalousministeriön… 1346/1995 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 28.11.1995/1346
28.11.1995/1346
Maa- ja metsätalousministeriön eläinlääkintä- ja elintarvikeosaston päätös vastustettavista eläintaudeista ja eläintautien ilmoittamisesta (kumottu)
Tämä päätös on kumottu A:lla 12.12.2013/1010, joka on voimassa 1.1.2014 alkaen.
Maa- ja metsätalousministeriön eläinlääkintä- ja elintarvikeosasto on 18 päivänä tammikuuta 1980 annetun eläintautilain (55/80) 3 §:n 2 momentin, 5 §:n 4 momentin, 6 §:n ja 8 §:n 4 momentin nojalla, sellaisena kuin näistä on 5 §:n 4 momentti muutettuna 3 päivänä kesäkuuta 1994 annetulla lailla (424/94), päättänyt:
Tämän päätöksen tarkoituksena on määrätä, mitä eläintauteja on eläintautilain (55/80) 3 §:n nojalla pidettävä helposti leviävinä, vaarallisina tai valvottavina eläintauteina (vastustettavat eläintaudit), ja miten vastustettavista ja muista eläintaudeista on ilmoitettava.
Eläintautiasetuksen (601/80) 1 §:ssä tarkoitettuina helposti leviävinä eläintauteina pidetään liitteessä 1 lueteltuja eläintauteja.
Eläintautiasetuksen 1 §:ssä tarkoitettuina vaarallisina eläintauteina pidetään liitteessä 2 lueteltuja eläintauteja.
Eläintautiasetuksen 1 §:ssä tarkoitettuina valvottavina eläintauteina pidetään liitteessä 3 ja 4 lueteltuja eläintauteja.
4 § (2.5.2006/332)
Jos eläinlääkäri epäilee tai toteaa eläimen sairastavan helposti leviävää tai vaarallista eläintautia, hänen on ilmoitettava siitä välittömästi kunnaneläinlääkärille tai, jollei hän tavoita kunnaneläinlääkäriä, läänineläinlääkärille. Jos hän ei tavoita läänineläinlääkäriäkään, hänen on ilmoitettava asiasta Elintarviketurvallisuusvirastolle.
Jos kunnaneläinlääkäri epäilee tai toteaa eläimen sairastavan helposti leviävää tai vaarallista eläintautia taikka vastaanottaa toiselta eläinlääkäriltä 1 momentissa tarkoitetun ilmoituksen, hänen on ilmoitettava asiasta välittömästi läänineläinlääkärille tai, jollei hän tavoita läänineläinlääkäriä, Elintarviketurvallisuusvirastolle.
Jos läänineläinlääkäri vastaanottaa 1 tai 2 momentissa tarkoitetun ilmoituksen, hänen on ilmoitettava asiasta välittömästi Elintarviketurvallisuusvirastolle.
Edellä 1–3 momentissa tarkoitetut ilmoitukset on tehtävä välittömästi myös muulloin kuin virka-aikana.
5 § (2.5.2006/332)
Jos eläinlääkäri epäilee tai toteaa eläimen sairastavan liitteessä 3 tai 4 tarkoitettua valvottavaa eläintautia, hänen on ilmoitettava siitä viimeistään seuraavana arkipäivänä kunnaneläinlääkärille tai, jollei hän tavoita kunnaneläinlääkäriä, läänineläinlääkärille. Jos hän ei tavoita läänineläinlääkäriäkään, hänen on ilmoitettava asiasta Elintarviketurvallisuusvirastolle.
Jos kunnaneläinlääkäri epäilee tai toteaa eläimen sairastavan liitteessä 3 tai 4 tarkoitettua valvottavaa eläintautia taikka vastaanottaa toiselta eläinlääkäriltä 1 momentissa tarkoitetun ilmoituksen, hänen on ilmoitettava asiasta viimeistään seuraavana arkipäivänä läänineläinlääkärille tai, jollei hän tavoita läänineläinlääkäriä, Elintarviketurvallisuusvirastolle.
Jos läänineläinlääkäri vastaanottaa 1 tai 2 momentissa tarkoitetun ilmoituksen liitteessä 3 tarkoitetusta valvottavasta eläintaudista, hänen on ilmoitettava asiasta välittömästi Elintarviketurvallisuusvirastolle. Liitteessä 4 tarkoitetut valvottavat eläintaudit läänineläinlääkärin on ilmoitettava Elintarviketurvallisuusvirastolle 8 §:n 3 momentissa tarkoitetussa kuukausiyhteenvedossa.
6 § (2.5.2006/332)
Jos eläinlääkäri epäilee tai toteaa eläimen sairastavan liitteessä 5 tarkoitettua eläintautia, hänen on ilmoitettava siitä viimeistään seuraavana arkipäivänä kunnaneläinlääkärille tai, jollei hän tavoita kunnaneläinlääkäriä, läänineläinlääkärille. Jos hän ei tavoita läänineläinlääkäriäkään, hänen on ilmoitettava asiasta Elintarviketurvallisuusvirastolle.
Jos kunnaneläinlääkäri epäilee tai toteaa eläimen sairastavan liitteessä 5 tarkoitettua eläintautia taikka vastaanottaa toiselta eläinlääkäriltä 1 momentissa tarkoitetun ilmoituksen, hänen on ilmoitettava asiasta viimeistään seuraavana arkipäivänä läänineläinlääkärille tai, jollei hän tavoita läänineläinlääkäriä, Elintarviketurvallisuusvirastolle.
Liitteessä 6 tarkoitetuista tarttuvista eläintaudeista on ilmoitettava 8 §:n 1 ja 2 momentissa tarkoitetussa kuukausi-ilmoituksessa.
7 § (2.5.2006/332)
Kaikkien eläinlääkärien on ilmoitettava muista kuin tarttuvista eläintaudeista 8 §:n 1 ja 2 momentissa tarkoitetussa kuukausi-ilmoituksessa. Elintarviketurvallisuusvirasto antaa ilmoituksen tekemisestä erillisen ohjeen.
7a § (2.6.1997/532)
Ilmoitukset muille terveysviranomaisille
Kunnaneläinlääkärin on ilmoitettava toteamistaan liitteessä 7 tarkoitetuista zoonooseista viimeistään seuraavana arkipäivänä toimialueensa tartuntatautien torjunnasta vastaavalle terveyskeskuksen lääkärille.
8 § (2.5.2006/332)
Kaikkien eläinlääkärien on tehtävä kuukausittain läänineläinlääkärille ilmoitus (kuukausi-ilmoitus) kaikista toteamistaan liitteessä 6 tarkoitettujen eläintautien tapauksista sekä muista kuin tarttuvista eläintaudeista. Ilmoitus on toimitettava läänineläinlääkärille ennen seuraavan kuukauden viidettä arkipäivää. Elintarviketurvallisuusvirasto antaa ilmoituksen tekemisestä erillisen ohjeen.
Läänineläinlääkärin on toimitettava yhteenveto (kuukausiyhteenveto) eläinlääkärien ilmoituksista Elintarviketurvallisuusvirastolle ennen seuraavan kuukauden yhdeksättä arkipäivää.
1) vastustettavista eläintaudeista 3 päivänä toukokuuta 1993 annettu maa- ja metsätalousministeriön eläinlääkintä- ja elintarvikeosaston päätös (426/93),
2) eläinten taudeista ilmoittamisesta 15 päivänä elokuuta 1980 annettu maa- ja metsätalousministeriön eläinlääkintöosaston yleiskirje n:o 177,
3) eläinten kuljetuksen ja luovuttamisen rajoittamisesta eläintaudin leviämisen ehkäisemiseksi Vaasan läänin Soinin, Lehtimäen, Alajärven, Lapuan, Ylistaron, Isokyrön, Vähäkyrön ja Maksamaan sekä niiden pohjoispuolelle jäävien Vaasan läänin kuntien alueella 14 päivänä maaliskuuta 1986 annettu maa- ja metsätalousministeriön eläinlääkintöosaston päätös Dn:o 933/51–85,
4) lihakarjarotuisen nautaeläimen käsittelemisestä matolääkkeellä 6 päivänä elokuuta 1986 annettu maa- ja metsätalousministeriön eläinlääkintöosaston päätös (617/86),
5) mehiläisten varroatoosista 20 päivänä maaliskuuta 1991 annettu maa- ja metsätalousministeriön eläinlääkintöosaston päätös Dn:o 228/512–91,
6) turkiseläinten tarttuvasta kettusyyhystä 10 päivänä toukokuuta 1979 annettu maa- ja metsätalousministeriön eläinlääkintöosaston yleiskirje n:o 175,
7) salmonellan aiheuttaman tarttuvan keskenvarsomisen vastustamisesta 29 päivänä elokuuta 1980 annettu maa- ja metsätalousministeriön eläinlääkintöosaston yleiskirje n:o 181,
8) mehiläisten varroatoosista 10 päivänä syyskuuta 1980 annettu maa- ja metsätalousministeriön eläinlääkintöosaston yleiskirje n:o 182,
9) lammassyyhystä 15 päivänä lokakuuta 1980 annettu maa- ja metsätalousministeriön eläinlääkintöosaston yleiskirje n:o 189,
10) hevossyyhystä 15 päivänä lokakuuta 1980 annettu maa- ja metsätalousministeriön eläinlääkintöosaston yleiskirje n:o 191,
11) valkovatsurista 15 päivänä lokakuuta 1980 annettu maa- ja metsätalousministeriön eläinlääkintöosaston yleiskirje n:o 192,
12) pitoeläimeksi myytävän nautaeläimen tutkimisesta utaretulehduksen varalta ja utarevikaisen nautaeläimen myynnistä 30 päivänä joulukuuta 1980 annettu maa- ja metsätalousministeriön eläinlääkintöosaston yleiskirje n:o 194,
13) turkiseläinten penikkataudista 14 päivänä lokakuuta 1985 annettu maa- ja metsätalousministeriön eläinlääkintöosaston yleiskirje n:o 206, ja
14) nautaeläinten utaretulehduksesta 15 päivänä elokuuta 1980 annettu maa- ja metsätalousministeriön eläinlääkintöosaston ohjekirje Dn:o 757/130–80.
Liite 1 (30.3.2010/249)
1) suu- ja sorkkatauti
2) vesikuläärinen stomatiitti
3) sikojen vesikulääritauti (SVD)
4) karjarutto
5) pienten märehtijäin rutto (PPR)
6) tarttuva naudan keuhkorutto (CBPP)
7) Lumpy skin-tauti
8) Rift Valley-kuume
9) sinikielitauti (Bluetongue)
10) lammas- ja vuohirokko
11) afrikkalainen hevosrutto
12) afrikkalainen sikarutto
13) sikarutto
14) lintuinfluenssa
15) Newcastlen tauti
16) hevosen tarttuva aivoselkäydintulehdus (WEE, EEE, VEE)
17) kirjolohen verenvuotoseptikemia (VHS), muut kuin Ahvenanmaan maakunnassa todetut tapaukset
18) tarttuva kalojen vertamuodostavan kudoksen kuolio (IHN)
19) tarttuva lohen anemia (ISA)
Liite 2 (30.3.2010/249)
1) Aujeszkyn tauti (pseudorabies)
2) nautojen BSE (bovine spongiform encephalopathy)
3) dourine (Trypanosoma equiperdum)
4) ebola
5) EHD (epizootic haemorrhagic disease)
6) kalojen EHN-tauti (epizootic haematopoietic necrosis)
7) kalojen EUS-tauti (epizootic ulcerative syndrome)
8) luomistauti/bruselloosi (Brucella abortus, Br. melitensis, Br. ovis, Br.suis)
9) nautatuberkuloosi (Mycobacterium tuberculosis, M. bovis)
10) tuberkuloosi hirvieläimillä (Mycobacterium tuberculosis-complex-ryhmään kuuluvat bakteerit)
11) pernarutto (anthrax)
12) raivotauti (rabies)
13) räkätauti (malleus)
14) lampaiden ja vuohien TSE-tauti (tarttuva spongiforminen enkefalopatia)
15) sikojen transmissible gastroenteritis (TGE)
Liite 3 (13.2.2013/158)
Valvottavat eläintaudit, joista on ilmoitettava välittömästi
1) Myyräekinokokkoosi (Echinococcus multilocularis)
2) TSE-taudit, muut kuin liitteen 2 kohdissa 2 ja 14 tarkoitetut tapaukset
3) IBR/IPV (naudan tarttuva rinotrakeiitti/pustulaarinen vulvovaginiitti)
4) nautojen tarttuva leukoosi
5) nautojen BVD/MD (bovine viral diarrhoea/mucosal disease)
6) hevosten näivetystauti (equine infectious anemia)
7) maedivisna
8) CAE (caprine arthritis/encephalitis)
9) TRT/ART (turkey rhinotracheitis/avian rhinotracheitis)
10) RRS (porcine reproductive and respiratory syndrome)
11) alojen bakteeriperäinen munuaistauti (BKD) Kymijoen vesistön alueella, Vesijärven aluetta lukuun ottamatta, sekä Juustilanjoen, Hounijoen, Tervajoen, Vilajoen, Urpalanjoen, Vaalimaanjoen, Virojoen, Vehkajoen, Summajoen, Vuoksen, Jänisjoen, Kiteenjoen-Tohmajoen, Hiitolanjoen, Tenojoen, Näätämöjoen, Paatsjoen, Tuulomajoen ja Uutuanjoen vesistöjen alueella, mukaan lukien viljelylaitokset, joiden tulovesi otetaan mainitulta alueelta
12) kalojen Gyrodactylus salaris-tartunta Tenojoen, Näätämöjoen, Paatsjoen, Tuulomajoen ja Uutuanjoen vesistöjen alueella
13) Kalojen Piscirickettsia salmonis -tartunta
14) genoryhmän 5 IPN-virustartunnat (kalojen tarttuva haimakuoliotauti eli IPN-tauti) sisävesialueella
15) karpin kevätviremia (SVC-tauti)
16) koikarpin herpesvirus-tauti (KHV-tauti)
17) kalojen OMV-tauti (Onchorhynchus masou-virus)
18) kalojen PD-tauti (pancreas disease) ja SD-tauti (sleeping disease)
19) kirjolohen verenvuotoseptikemia (VHS-tauti) Ahvenanmaan maakunnassa
20) nilviäisten marteilioosi-tartunta (Marteilia refringens)
21) nilviäisten bonamioosi-tartunta (Bonamia ostrae)
22) äyriäisten valkopilkkutauti
23) mehiläisten pieni pesäkuoriainen (Aethina tumida)
24) mehiläisten Tropilaelaps-punkki (Tropilaelaps spp.)
25) mehiläisten varroatoosi (Varroa destructor) Ahvenanmaan maakunnassa
Liite 4 (1.2.2012/58)
Valvottavat eläintaudit, joista on ilmoitettava kuukausittain
1) salmonellatartunnat naudoilla, sioilla, kanoilla, kalkkunoilla ja broilereilla
2) sikojen trikinoosi
3) Mycoplasma gallisepticum-tartunta
4) Mycoplasma-meleagridis-tartunta
5) mehiläisten esikotelomätä (Paenibacillus larvae sp. larvae)
Liite 5 (13.2.2013/158)
Muut tarttuvat eläintaudit, joista on ilmoitettava välittömästi
1) apinarokko
2) besnoitioosi (Besnoitia besnoiti)
3) Brucella canis -infektio
4) hirviekinokokkoosi (Echinococcus granulosus)
5) influenssat, muut kuin liitteen 1 kohdassa 14 tarkoitettu lintuinfluenssa sekä liitteen 6 kohdassa 29 tarkoitettu tavanomainen sikainfluenssa ja kohdassa 38 tarkoitettu tavanomainen hevosinfluenssa
6) Krimin-Kongon verenvuotokuume (Crimean Congo Haemorrhagic Fever)
7) leptospiroosi
8) lehmärokko
9) Paramykso 1 -tartunta linnuilla
10) paratuberkuloosi
11) Q-kuume
12) ritinärutto (Clostridium chauvoei)
13) West Nile Fever
14) muut tarttuvat eläintaudit, joita ei ole aikaisemmin todettu Suomessa
15) Campylobacter fetus ssp. venerealis-tartunta
16) Mycoplasma bovis-tartunta
17) Parafilaria bovicola -tartunta
18) Trichomonas foetus -tartunta
19) HEV (hemagglutinating encephalomyelitis virus)
20) PED (porcine epidemic diarrhea)
21) PRCV (porcine respiratory corona virus)
22) CEM-tauti (Taylorella equigenitalis)
23) hevossyyhy (Sarcoptes equi)
24) piroplasmoosi
25) salmonellan aiheuttama tarttuva keskenvarsominen (S.abortus equi)
26) entsoottinen abortti (Chlamydophila abortus)
27) kasöösi lymfadeniitti (Corynebacterium pseudotuberculosis)
28) lammassyyhy (Psoroptes ovis)
29) Mycoplasma capricolum, M. mycoides var. mycoides
30) pulmonaari adenomatoosi
31) tarttuva agalaktia (Mycoplasma agalactiae)
Lintujen taudit
32) IB (avian infectious bronchitis)
33) ILT (avian infectious laryngotracheitis)
34) psittakoosi (Chlamydophila psittaci)
35) kalojen bakteeriperäinen munuaistauti (BKD), muilla kuin liitteen 3 kohdassa 11 mainituilla alueilla
36) IPN-tauti muilla kuin liitteen 3 kohdassa 14 mainitulla alueella
37) Muut IPN-virustartunnat kuin liitteen 3 kohdassa 14 mainitut
38) Rapurutto
Jänisten ja kanien taudit
39) myksomatoosi
Liite 6 (1.2.2012/58)
Muut tarttuvat eläintaudit, joista on ilmoitettava kuukausittain
1) atyyppisten mykobakteerien aiheuttama tartunta
2) botulismi
3) distomatoosi (Fasciola hepatica)
4) kampylobakterioosi, muut kuin liitteen 5 kohdassa 15 tarkoitetut tapaukset
5) leishmaniaasi
6) lintutuberkuloosi
7) listerioosi
8) orf (contagious pustular dermatitis)
9) pasteurelloosi, muut kuin jäniksissä, kaneissa tai jyrsijöissä todetut tapaukset
10) psittakoosi, muut kuin liitteen 5 kohdissa 34 tarkoitetut tapaukset
11) pälvisilsa
12) salmonelloosi, muut kuin liitteen 4 kohdassa 1 ja liitteen 5 kohdassa 25 tarkoitetut tapaukset
13) systiserkoosi (Cysticercus cellulosae ja C.bovis)
14) toksoplasmoosi, muut kuin jäniksissä, kaneissa tai jyrsijöissä todetut tapaukset
15) trikinelloosi, muut kuin liitteen 4 kohdassa 2 todetut tapaukset
16) tularemia/jänisrutto (Francisella tularensis)
17) Yersinia enterocolitica -tartunta
18) Yersinia pseudotuberculosis -tartunta, muut kuin jäniksissä, kaneissa tai jyrsijöissä todetut tapaukset
19) EHEC-tartunta
20) aktinomykoosi
21) keuhkomato
22) kinokuume
23) kokkidioosi
24) laidunkuume
25) valelehmärokko (pseudocowpox)
26) punatauti
27) virusripuli (Corona)
28) kliininen PMWS tilatasolla
29) tavanomainen sikainfluenssa
30) porsasyskä
31) aivastustauti
32) dysenteria
33) Actinobacillus pleuropneumoniae -tartunta
34) tyyppiä C oleva Clostridium perfringens -tartunta
35) kapi (Sarcoptes scabiei var. suis)
36) sikaruusu
37) ödeematauti
38) tavanomainen hevosinfluenssa
39) pääntauti
40) rinopneumoniitti (virusabortti)
41) virusarteriitti
42) enterotoksemia (Clostridium perfringens tyyppi D)
43) Borderin tauti
44) kokkidioosi
45) sorkkamätä
46) AE (avian encephalomyelitis)
47) Gumborotauti
48) kanakolera
49) leukoosi
50) Marekin tauti
51) sinisiipitauti
52) kettusyyhy (Sarcoptes scabiei var. vulpis)
53) minkkien virusripuli
54) penikkatauti
55) plasmasytoosi
56) akariaasi (Acarapis woodi)
57) nosemoosi (Nosema apis ja N. ceranae)
58) toukkamätä (Melissococcus pluton)
59) varroatoosi, muut kuin liitteen 3 kohdassa 25 tarkoitetut tapaukset
60) lohikalojen paisetauti ja muut Aeromonas salmonicida -tartunnat
61) Gyrodactylus salaris -tartunta, muut kuin liitteen 3 kohdassa 12 tarkoitetut tapaukset
62) kalojen Yersinia ruckeri -tartunta (ERM)
Koirien ja kissojen taudit
63) kissarutto
64) koiran kettusyyhy
65) koiran penikkatauti
Liite 7 (1.2.2012/58)
Välittömästi muille terveysviranomaisille ilmoitettavat zoonoosit
3) EHEC
4) ekinokokkoosi koiralla
5) hirvieläinten tuberkuloosi
7) lehmärokko
8) lintuinfluenssa
9) luomistauti
10) nautatuberkuloosi
11) orf
12) pernarutto
13) psittakoosi
14) raivotauti
15) salmonellatartunnat naudoilla, sioilla, siipikarjalla, hevosilla, lampailla ja vuohilla
17) West Nile fever
2.6.1997/532:
Tämä päätös tulee voimaan 15 päivänä kesäkuuta 1997.
16.2.1998/136:
24.3.2004/200:
Tämä asetus tulee voimaan 30 päivänä huhtikuuta 2004.
Komission asetus 2003/1398/EY (32003R1398); EYVL N:o L 198, 6.8.2003, s. 3
2.5.2006/332:
8.2.2007/185:
13.12.2007/1246:
30.3.2010/249:
1.2.2012/58:
13.2.2013/158:
1 § - Tarkoitus ja soveltamisala 2 § - Vastustettavat eläintaudit 3 § - Tarttuvat eläintaudit4 § - Helposti leviävistä ja vaarallisista taudeista ilmoittaminen5 § - Valvottavista eläintaudeista ilmoittaminen6 § - Muista tarttuvista taudeista ilmoittaminen7 § - Ilmoitukset muista kuin tarttuvista eläintaudeista7a § - Ilmoitukset muille terveysviranomaisille8 § - Kuukausi-ilmoitus ja kuukausiyhteenveto 9 § - VoimaantuloMuutossäädösten voimaantulo ja soveltaminen:2.6.1997/532:16.2.1998/136:24.3.2004/200:2.5.2006/332:8.2.2007/185:13.12.2007/1246:30.3.2010/249:1.2.2012/58:13.2.2013/158: